Yellow Flicker Beat

Yellow Flicker Beat on uusiseelantilaisen laulaja-lauluntekijä Lorden kappale vuodelta 2014. Se on mukana dystopiaelokuvassa "Nälkäpeli – Matkijanärhi, osa 1". Se julkaistiina singlenä 29. syyskuuta 2014.
Kappaleen ovat säveltäneet Lorde ja Joel Little. Alkuperäisen version tuottajina toimivat Paul Epworth ja Little. Kanye West teki kappaleesta remixin nimeltä ”Flicker (Kanye West Rework)”.
”Yellow Flicker Beat” nousi Yhdysvalloissa Billboard Hot 100 -listan sijalle 34. Kappale sai positiivisen vastaanoton kriitikoilta ja yleisöltä. Se oli ehdolla parhaan kappaleen Golden Globe -palkinnon voittajaksi.
Tuotanto.
Lorde sävelsi kappaleen uusiseelantilaisen tuottajan Joel Littlen kanssa. Hän oli tehnyt yhteistyötä tämän kanssa jo EP:llä "The Love Club EP" (2012) ja albumilla "Pure Heroine" (2013). Kappale levytettiin Lake House -studiossa New Jerseyn Asbury Parkissa 28. ja 29. syyskuuta 2014. Sen tuottajina toimivat Joel Little ja Paul Epworth. 
Lorde oli levyttänyt Tears for Fearsin kappaleen ”Everybody Wants to Rule the World” edellisen "Nälkäpeli"-elokuvan "Nälkäpeli – Vihan liekit" soundtrackille "". Häntä pyydettiin tekemään tunnuskappale ja koostamaan soundtrack-albumi "Matkijalintu"-elokuvalle. Lorde valitsi albumille tulevat kappaleet ja osallistui useamman kappaleen tekemiseen.
”Yellow Flicker Beat” on tyyliltään electropop-musiikkia. Siinä on vaikutteita taidepopista. Kappaleen tunnelma on synkkä. Sanoitukset kertovat Nälkäpelin päähenkilöstä Katniss Everdeenistä. Kappale kirjoitettu hänen näkökulmastaan. Lorden mukaan kappale kertoo tilanteesta, jossa asiat ovat menneet liian pitkälle ja Katniss on joutunut äärirajoilleen.
"Matkijalintu"-elokuvan säveltäjä James Newton Howard teki elokuvaan instrumentaalisen kappaleen ”Taunting the Cat”, joka pohjautuu ”Yellow Flicker Beat” -kappaleeseen. Lorde ja Little on merkitty sen säveltäjiksi yhdessä Howardin kanssa. Kappale on elokuvan toisella soundtrack-albumilla "".
Julkaisu ja remix.
Kappale julkaistiin digitaalisesti 29. syyskuuta 2014. Siitä tuli radiosingle samaan aikaan. Se oli soundtrackin ensimmäinen single. 
Kanye West teki kappaleesta remixin nimeltä ”Flicker (Kanye West Rework)”. Se julkaistiin digitaalisena promosinglenä 11. marraskuuta.
Remix on trap- ja ambient-musiikkia. West ei itse esiinny kappaleella. West ja hänen yhteistyökumppaninsa Mike Dean ja Noah Goldstein saivat sävellyskrediitin uudelle versiolle.
Alkuperäinen kappale soi elokuvassa lopputekstien aikana. Kappaleen molemmat versiot esiintyvät soundtrack-albumilla "".
Vastaanotto.
”Yellow Flicker Beat” nousi Yhdysvalloissa rock ja alternative -listan sijalla 3 ja Billboard Hot 100 -listan sijalle 34. Se oli singlelistan sijalla 4 Uudessa-Seelannissa. Kappale oli listoilla myös muun muassa Australiassa ja Kanadassa. Single on saanut platinalevyn sertifikaatin Yhdysvalloissa, Kanadassa, Australiassa, Uudessa-Seelannissa ja Brasiliassa.
”Yellow Flicker Beat” sai positiivisen vastaanoton kriitikoilta ja yleisöltä. Se oli ehdolla parhaan kappaleen Golden Globe -palkinnon voittajaksi. Se voitti vuoden singlen palkinnon New Zealand Music Awards -gaalassa vuonna 2015.
Palkinnot.
Voitetut
Ehdokkuudet
Musiikkivideo.
Kappaleelle tehtiin musiikkivideo, jonka ohjasi kanadalainen Emily Kai Bock. Video näyttää Lorden hämärässä hotellihuoneessa, sumuisella kadulla ja uima-altaalla. Hän saapuu juhliin ja putoaa surrealistiseen kuiluun. Videossa ei ole kohtauksia "Nälkäpelistä". Videota verrattiin mediassa Baz Luhrmannin ja David Lynchin ja elokuviin.